Sergey Boyarski

Sergey Boyarski (; d.24 yanvar 1980, Leninqrad, RSFSR, SSRİ) — Rus siyasətçisi. VII çağırış Rusiya Federasiyası Federal Məclisi Dövlət Dumasının üzvü, Dövlət Dumasının İnformasiya siyasəti, informasiya texnologiyaları və rabitə Komitəsi sədrinin birinci müavini, 5 oktyabr 2016-cı ildən "Vahid Rusiya" Partiyası Tərəfdarları Mərkəzi Şurasının həmsədri.

Həyatı

Sergey Boyarski 24 yanvar 1980-ci ildə Leninqradda aktyor və müğənni Mixail Boyarski və aktrisa Larisa Luppianın ailəsində anadan olub. S.Boyarski Nikolay Rimski-Korsakov adına Sankt-Peterburq Konservatoriyası musiqi məktəbinin  fortepiano sinfində oxuyub. Sankt-Peterburq Gimnaziyasını xarici dillərini oxuyub. Məktəbdən sonra Rusiya Federasiyası Prezidenti yanında Şimal-Qərb Dövlət İdarəçilik Akademiyasına daxil oldu, iqtisadiyyat və maliyyə fakültəsini bitirdi. Magistratura təhsilini Şimal-Qərb Dövlət İdarəçilik Akademiyasının dövlət və bələdiyyə idarəetmə şöbəsində almışdır."Baltonexim" Bankda işləyib. Cənub Qütbü ticarət və əyləncə kompleksi, 2008-ci ildə açılan Promenade ticarət kompleksi kimi bir sıra iİvestisiya layihələrində iştirak edib. Bir qrup sahibkarla birlikdə idarəetmə fəaliyyəti ilə məşğul olan S.Boyarski eyni zamanda Modorama onlayn jurnalının həmtəsisçisidir.
 Musiqi fəaliyyəti 

1980-ci illərin ortalarında Viktor Reznikov və Mixail Boyarski, oğulları - Andrey Reznikov və Sergey Boyarskinin də daxil olduğu musiqi kvarteti yaratdılar. 1986-cı ildə kvartet "Dinosaurs" mahnısı ilə məşhurlaşdı, S.Boyarski ilk dəfə səhnəyə çıxdı. 1996-cı ildə o öz musiqi qrupunu yaratdı. Əvvəlcə qrup "Stinger" adlandırıldı. 2001-ci ildə qrupun tərkibi dəyişdi eyni zamanda o vaxtdan bəri qrupun adı "BIBA" adlanmağa başladı. 2002-ci ilin sonunda Moskvada albom yazdı. "Mosfilm" studiyasında "Cəsarətli olun" mahnısına klip çəkdirdi, klip MTV kanalında nümayiş olundu.

 İctimai və siyasi fəaliyyəti 

Sergey Boyarski 2011-ci il seçkilərində Sankt-Peterburq Qanunverici Məclisinə deputatlığa namizəd idi.

2012-ci ildə Sankt-Peterburqun qubernatoru Georgi Poltavchenkonun ictimaiyyətlə əlaqələr üzrə müşaviri olaraq iştirak etmişdir. Elə həmin il Sergey Boyarski könüllü olaraq qubernatorun məsləhətçisi vəzifəsi ilə yanaşı, Şəhər Televiziya və Radio Yayımları Agentliyi ASC olan Sankt-Peterburq TV kanalının baş direktoru təyin edildi.

Telekanalın baş direktoru vəzifəsində işin prioritetlərindən olan Sergey Boyarski bütün Rusiyada 21-ci düymənin regional telekanallara təhkim olunduğunu görürdü. O, bu barədə dövlət başçısı Vladimir Putinə birbaşa xətt üzrə məlumat verib. Müvafiq qanun layihəsi 2016-cı ilin sonunda Dövlət Duması tərəfindən qəbul edilib.

2016-cı ilin mart ayında Sergey Boyarski Vahid Rusiya tərəfdarları Mərkəzi Şurasının həmsədri seçildi. Martın 21-də partiya rəyasət heyəti onun namizədliyini dəstəklədi.Новые лица регионов и Государственной Думы

2017-ci ildə "Vahid Rusiya" Partiyası Baş Şurasının rəyasət heyətinin tərkibinə partiya tərəfdarları ilə qarşılıqlı fəaliyyətin kuratoru kimi daxil edilib. 2018-ci ilin yayında vətəndaş təşəbbüslərinə dəstək Mərkəzi, qeyri-kommersiya təşkilatları ilə işləməyi nəzərdə tutan EP tərəfdarlarının yeni layihəsi yaratmışdır.

2016-cı ilin sentyabr ayından "Vahid Rusiya" fraksiyasının üzvü, Dövlət Dumasının deputatıdır. İnformasiya siyasəti, informasiya texnologiyaları və rabitə Komitəsi sədrinin birinci müavini, Sankt-Peterburqun Komitə üzrə yeganə nümayəndəsidir

Ədəbiyyat və incəsənət əsərlərinin vandalizmdən qorunması, yetkinlik yaşına çatmayanların cinsi zorakılıqdan qorunması və intihar aktlarına təhrik edilməsi ilə bağlı qanun layihələrinin həmmüəllifidir.

2017-ci ildə Dumaya sosial media saytlarında qeyri-qanuni məlumatların və bilərəkdən yalan sosial əhəmiyyətli məlumatların yayılmasının qarşısının alınması məqsədi ilə sosial şəbəkələrin özünü tənzimlənməsi haqqında qanun təqdim etdi.

 Qanunvericilik fəaliyyəti 

2016-cı ildən 2019-cu ilədək VII çağırış Dövlət Dumasının deputatı səlahiyyət müddətində 21 qanunverici təşəbbüs və federal qanun layihələrinə düzəlişlərin müəllifidir.

 İdman 

Məşqçi Rifhat Şamsutdinov ilə boksla məşğul olur, dağ xizəkçiliyi hobbiləri arasındadır. 

 İstinadlar 

Kateqoriya:Rusiya müğənniləri
Kateqoriya:Rusiya prodüserləri
Kateqoriya:Rusiya Federasiyası Dövlət Dumasının VII çağırış deputatları
Kateqoriya:Rusiya Federasiyası Dövlət Dumasının VIII çağırış deputatları